Старшыня аблвыканкама падкрэсліў, што сельскай гаспадарцы патрэбны структурныя змены. Таму праводзіцца работа па стварэнні інтэграваных структур, якія аб’ядноўваюць у адну юрыдычную асобу вытворцаў, перапрацоўшчыкаў і гандлёвую сетку. За такімі буйнымі аб’яднаннямі – гарантыя вытворчай бяспекі, шлях да стабільнасці і развіцця. “У такіх прадпрыемстваў высокая ступень канкурэнтаздольнасці за кошт больш нізкага сабекошту прадукцыі”,- упэўнены кіраўнік. Ён адзначыў, што ў гаспадарак павінна быць дакладная спецыялізацыя па ключавых напрамках – мясная, малочная вытворчасць, бульбаводства, гароднінаводства і ншыя.